Salu, Jon!/3

== 3 ==
=== 2 de monato penta ===
Jon e en Vienna: siti de Vienna. Jon i pensa ke Vienna e bon, an ke Vienna e bela. Jon i no pensa ke Vienna e no bela. Jon i pensa ke Vienna e bela. Jon i pale: "Vienna a bela siti! Mi i note de si!" an si i note en dia-buku de Vienna. In dia-buku, si i note: "Mi dia san e mui bon! En dia duo, mi i de e en Munich. Pero nun, mi e en Vienna: Vienna a no Munich. MUnich an Vienna a duo siti. Munich a no Vienna an Vienna a no Munich. Mi i de e en Vienna an siti e mui bela. Mi i amo a Vienna; siti i no e no bela. Vienna e belax! Pero, mi i ave a duro.
Ke? Jon i ave a duro? Duro a ke? Nun, si i no mira a dia-buku; si i mira a siti an si i pensa. Si i pensa mui de duro.
Duro de Jon a ke si i amo a Vienna, pero si i no ave a tempo.
Si i pensa: "Hmm. Nun, e seven (7) ora. En ten (10) ora, rela i go kite. Ten (10) ora meno seven (7) ora a san (3) ora. San ora a no mui tempo go bela siti! Mi i no ave a tempo. Go-i ave tempor e bon, pero mi i no ave a si! Go-i note a dia-buku e bon, pero mi i no ave a tempo go go-i note a si.
Si i pensa: "Mi i no ave a mui tempo. Mi i make a ke? Go-i note a dia-buku, u go-i manja, u go-i mira a siti? Mi i go make a ke?"
Si i pensa ma, an i pale: "Mi i ave a bon idea! Momen... mi i pensa. Mi rela i kite en ten (10) ora. Da a rela ma tadi, en ten uno (11) ora, u ten duo (12), u ten san (13), u ten fo (14), u ten penta (15) ora?"
Si i mira... ja! Da a rela ke i go kite en ten penta ora. Nun, Jon e joli.
Jon i pale: "Ten penta (15) meno seven (7) a ba (8). Nun, mi i ave a ba ora de tempo! Mi i go make a ke?"
Si i pale: "Mi i savi! Mi i go manja a bovi-filete. An mi i go bibe a bira. Momen... no, mi i go bibe a duo bira, u san bira. Bon idea!"
Nun, Jon i bibe a bira en Vienna, an i manja a bovi-filete. Si e joli. Si i pensa: "Si e joli! Mi i ama a siti de Vienna. Mi i amo safari!"
== Linga-jura ==
Go-i
Mi i mira. Go-i mira e bon.
Jon i pensa: "Go-i ave tempo e bon." Si i no ave a tempo.
de
Jon i pensa: mi rela i go kite. Rela de Jon i go kite.
Jon i note a dia-buku. Jon si note a si. Si a dia-buku de Jon.
da a/e/i
Da a man en rela? Ja, da a man en rela. Si a Jon.
Da a dia-buku en bovi-fileto? No, da a no dia-buku en bovi-fileto.
Ma tadi
E 10 ora. Ma tadi, i go e 11 ora.
Jon i de e en Munich. Ma tadi, si i de e en Vienna.
ke an ke
Jon i go manja. Jon i pale: "mi manja a ke?"
Jon i go manja a bovi-fileto di-dia en Vienna. Jon i pale: "mi manja a bovi-fileto ke en Vienna."
ora
E sita ora: 6:00
E ten duo ora: 12:00
ora = 60 minute
duo ora = 120 minute
6:00 a sita ora
2:00 a duo ora
6:00 meno 2:00 a fo ora (4:00)
Go-i kite:
Rela i de kite de Munich. Ma tadi, rela i de e en Vienna.
San ora ma tadi, Jon i go kite.
Uno, duo, tri
1: uno
2: duo
3: tri
4: fo
5: penta
6: sita
7: seven
8: ba
9: nin
10: ten
11: ten uno
12: ten duo
20: duo ten
== Name-seri ==
* ave
* bibe
* bela
* de
* dia
* duro
* idea
* joli
* kite
* make
* manja
* ma tadi
* meno
* mi
* momen: some (u no mui) tempo.
* ora
* savi
* tempo
Category:Salu, Jon!